Avis juridique important

|

31998D0401(01)

Neuvoston päätös, tehty 16 päivänä maaliskuuta 1998, eläinlääketieteellisen koulutuksen neuvoa-antavan komitean varsinaisten jäsenten ja varajäsenten nimeämisestä

Virallinen lehti nro C 099 , 01/04/1998 s. 0002 - 0004

NEUVOSTON PÄÄTÖS,tehty 16 päivänä maaliskuuta 1998,eläinlääketieteellisen koulutuksen neuvoa-antavan komitean varsinaisten jäsenten ja varajäsenten nimeämisestä (98/C 99/02)EUROOPAN UNIONIN NEUVOSTO, jokaottaa huomioon eläinlääketieteellisen koulutuksen neuvoa-antavan komitean perustamisesta 18 päivänä joulukuuta 1978 tehdyn neuvoston päätöksen 78/1028/ETY (1) ja erityisesti sen 3 ja 4 artiklan,ottaa huomioon vuoden 1994 liittymisasiakirjan ja erityisesti sen 165 artiklan 1 kohdan,sekä katsoo, ettämainitun päätöksen 3 artiklan mukaisesti komiteassa on kolme asiantuntijaa kustakin jäsenvaltiosta ja kullekin asiantuntijalle on yksi varajäsen; päätöksen 4 artiklan mukaisesti asiantuntijoiden ja varajäsenten toimikausi on kolme vuotta,neuvosto on 25 päivänä maaliskuuta 1994 tekemällään päätöksellä (2) nimennyt tämän komitean varsinaiset jäsenet ja varajäsenet 25 päivästä maaliskuuta 1994 alkaneeksi ja 24 päivänä maaliskuuta 1997 päättyneeksi toimikaudeksi,neuvosto on 21 päivänä joulukuuta 1995 tekemällään päätöksellä (3) nimennyt tämän komitean itävaltalaiset, suomalaiset ja ruotsalaiset jäsenet 24 päivänä maaliskuuta 1997 päättyväksi toimikaudeksi, jatämän vuoksi jäsenvaltioiden hallitukset ovat kukin esittäneet ehdokasluettelon varsinaisten jäsenten ja varajäsenten nimeämistä, korvaamista tai toimikauden uudistamista varten,ON PÄÄTTÄNYT SEURAAVAA:Ainoa artikla Nimetään seuraavat henkilöt eläinlääketieteellisen koulutuksen neuvoa-antavan komitean jäseniksi ja varajäseniksi 16 päivänä maaliskuuta 1998 alkavaksi ja 15 päivänä maaliskuuta 2001 päättyväksi toimikaudeksi:A. >TAULUKON PAIKKA>B. >TAULUKON PAIKKA>C. >TAULUKON PAIKKA>Tehty Brysselissä 16 päivänä maaliskuuta 1998.Neuvoston puolestaJ. CUNNINGHAMPuheenjohtaja(1) EYVL L 362, 23.12.1978, s. 10.(2) EYVL C 100, 9.4.1994, s. 1.(3) EYVL C 343, 21.12.1995, s. 4.


title: 2011/153/EU: Neuvoston päätös, annettu 28 päivänä helmikuuta 2011 , ETA:n sekakomiteassa omaksuttavasta Euroopan unionin kannasta ETA-sopimuksen liitteen XX (Ympäristö) muuttamiseen

text:
               10.3.2011

               FI

               Euroopan unionin virallinen lehti

               L 63/17

         NEUVOSTON PÄÄTÖS,
   annettu 28 päivänä helmikuuta 2011,
   ETA:n sekakomiteassa omaksuttavasta Euroopan unionin kannasta ETA-sopimuksen liitteen XX (Ympäristö) muuttamiseen
   (2011/153/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 218 artiklan 9 kohdan,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehdyn sopimuksen, jäljempänä ’ETA-sopimus’, liitteeseen XX sisältyy tiettyjä ympäristöä koskevia määräyksiä ja järjestelyjä.

               (2)

               Direktiivin 2003/87/EY muuttamisesta ilmailutoiminnan sisällyttämiseksi yhteisön kasvihuonekaasujen päästöoikeuksien kaupan järjestelmään 19 päivänä marraskuuta 2008 annettu Euroopan parlamentin ja neuvoston direktiivi 2008/101/EY (2) olisi otettava osaksi ETA-sopimusta.

               (3)

               ETA-sopimuksen liite XX olisi sen vuoksi muutettava vastaavasti,

         ON HYVÄKSYNYT TÄMÄN PÄÄTÖKSEN:
   Ainoa artikla
   ETA:n sekakomiteassa omaksuttava Euroopan unionin kanta ETA-sopimuksen liitteen XX suunniteltuun muuttamiseen on tämän päätöksen liitteenä.

      Tehty Brysselissä 28 päivänä helmikuuta 2011.

            Neuvoston puolesta

            Puheenjohtaja

         FELLEGI T.

      (1)  EYVL L 305, 30.11.1994, s. 6.

      (2)  EUVL L 8, 13.1.2009, s. 3.

      LIITE

         Luonnos
         ETA:N SEKAKOMITEAN PÄÄTÖS N:o …/2011,
         annettu …,
         ETA-sopimuksen liitteen XX (Ympäristö) muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’ETA-sopimus’, ja erityisesti sen 98 artiklan,
         sekä katsoo seuraavaa:

                     (1)

                     ETA-sopimuksen liite XX muutettiin 26 päivänä lokakuuta 2007 annetulla ETA:n sekakomitean päätöksellä N:o 146/2007 (1) muun muassa kasvihuonekaasujen päästöoikeuksien kaupan järjestelmän toteuttamisesta yhteisössä 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (2) ottamiseksi osaksi mainittua sopimusta.

                     (2)

                     Direktiivin 2003/87/EY muuttamisesta ilmailutoiminnan sisällyttämiseksi yhteisön kasvihuonekaasujen päästöoikeuksien kaupan järjestelmään 19 päivänä marraskuuta 2008 annettu Euroopan parlamentin ja neuvoston direktiivi 2008/101/EY (3) olisi otettava osaksi ETA-sopimusta.

                     (3)

                     Euroopan komissio, EFTAn valvontaviranomainen ja EFTA-valtiot tekevät direktiivin täytäntöönpanoon johtavassa päätöksentekoprosessissa läheistä yhteistyötä.

                     (4)

                     Sopimuspuolet ovat antaneet yhteisen julistuksen, jossa ne muun muassa korostavat pyrkivänsä kaikin tavoin varmistamaan, että ETA:n sekakomitean päätökset, jotka ovat tarpeen Euroopan komission hyväksymien asian kannalta merkityksellisten täytäntöönpanopäätösten, erityisesti direktiivin 2003/87/EY, sellaisena kuin se on muutettuna direktiivillä 2008/101/EY, 3 e artiklan 3 kohdan ja 3 f artiklan 5 kohdan nojalla hyväksyttyjen täytäntöönpanopäätösten soveltamisalan laajentamiseksi Efta-valtioihin, tehdään ja saatetaan voimaan nopeasti,

               ON HYVÄKSYNYT TÄMÄN PÄÄTÖKSEN:
         1 artikla
         Muutetaan ETA-sopimuksen liitteessä XX oleva 21al kohta seuraavasti:

                     1)

                     lisätään luetelmakohta seuraavasti:

                                 ”—

                                    32008 L 0101: Euroopan parlamentin ja neuvoston direktiivi 2008/101/EY, annettu 19 päivänä marraskuuta 2008 (EUVL L 8, 13.1.2009, s. 3)”;

                     2)

                     lisätään b mukautuksen jälkeen mukautukset seuraavasti:

                                 ”ba)

                                 Kun direktiivi otetaan osaksi sopimusta, Liechtensteinin alueella ei ole direktiivissä määriteltyä ilmailutoimintaa. Jos Liechtensteinin alueelle tulee kyseisenlaista ilmailutoimintaa, se noudattaa direktiiviä.

                                 bb)

                                 Lisätään 3 c artiklan 4 kohtaan alakohta seuraavasti:
                                 ’ETA:n sekakomitea päättää sopimuksessa vahvistettujen menettelyjen mukaisesti ja Eftan valvontaviranomaisen yhteistyössä Eurocontrolin kanssa toimittamien lukujen pohjalta koko ETA-aluetta koskevista ilmailun aiemmista päästöistä lisäämällä tarvittavat luvut, jotka koskevat lentoja Efta-valtioiden alueiden sisällä ja välillä sekä Efta-valtioiden ja kolmansien maiden välillä, komission päätökseen ottaessaan sen osaksi ETA-sopimusta.’.

                                 bc)

                                 Poistetaan 3 d artiklan 4 kohdan toinen alakohta.

                                 bd)

                                 Lisätään 3 e artiklan 2 kohtaan ja 3 f artiklan 4 kohtaan alakohta seuraavasti:
                                 ’Efta-valtioiden on samaan päivään mennessä toimitettava saamansa hakemukset Eftan valvontaviranomaiselle, joka toimittaa ne viipymättä edelleen komissiolle.’.

                                 be)

                                 Lisätään 3 e artiklan 3 kohtaan alakohdat seuraavasti:
                                 ’ETA:n sekakomitea päättää sopimuksessa vahvistettujen menettelyjen mukaisesti ja EFTAn valvontaviranomaisen yhteistyössä Eurocontrolin kanssa toimittamien lukujen pohjalta koko ETA-aluetta koskevista päästöoikeuksien kokonaismäärästä, huutokaupattavien oikeuksien määrästä, erityisvarantoon siirrettävien oikeuksien määrästä sekä maksutta myönnettävien oikeuksien määrästä lisäämällä tarvittavat luvut, jotka koskevat lentoja EFTA-valtioiden alueiden sisällä ja välillä sekä EFTA-valtioiden ja kolmansien maiden välillä, komission päätökseen ottaessaan sen osaksi ETA-sopimusta.
                                 Komissio päättää koko ETA-aluetta koskevasta vertailuluvusta. Komissio tekee päätöksentekoprosessissa läheistä yhteistyötä EFTAn valvontaviranomaisen kanssa. EFTA-valtiot laskevat ja julkaisevat 3 e artiklan 4 kohdassa tarkoitetut tiedot sen jälkeen, kun ETA:n sekakomitea on tehnyt päätöksen komission päätöksen ottamisesta osaksi ETA-sopimusta.’.

                                 bf)

                                 Lisätään 3 f artiklan 5 kohtaan alakohta seuraavasti:
                                 ’Komissio päättää koko ETA-aluetta koskevasta vertailuluvusta. Komissio tekee päätöksentekoprosessissa läheistä yhteistyötä EFTAn valvontaviranomaisen kanssa. EFTA-valtiot laskevat ja julkaisevat 3 f artiklan 7 kohdassa tarkoitetut tiedot sen jälkeen, kun ETA:n sekakomitea on tehnyt päätöksen komission päätöksen ottamisesta osaksi ETA-sopimusta.’”;

                     3)

                     lisätään i mukautuksen jälkeen mukautukset seuraavasti:

                                 ”ia)

                                 Lisätään 16 artiklan 12 kohdan jälkeen kohta seuraavasti:
                                 ’13)   EFTA-valtiot toimittavat kaikki 16 artiklan 5 ja 10 kohdassa tarkoitetut pyynnöt EFTAn valvontaviranomaiselle, joka toimittaa ne viipymättä edelleen komissiolle.’.

                                 ib)

                                 Lisätään 18 a artiklan 1 kohtaan alakohta seuraavasti:
                                 ’Ilma-alusten käyttäjien siirto EFTA-valtioihin olisi toteutettava vuoden 2011 aikana, kun käyttäjä on täyttänyt vuotta 2010 koskevat velvollisuutensa. Alkuperäinen hallinnoiva jäsenvaltio voi myöntää muun määräajan sen hallinnoitavaksi b kohdassa määriteltyjen seikkojen perusteella katsotun ilma-alusten käyttäjän siirrolle, jos käyttäjä nimenomaisesti tätä pyytää kuuden kuukauden kuluessa siitä, kun komissio on vahvistanut 18 a artiklan 3 kohdan b alakohdassa säädetyn koko ETA-aluetta koskevan luettelon. Tässä tapauksessa siirto tapahtuu viimeistään vuonna 2020 vuonna 2021 alkavan kauden osalta.’.

                                 ic)

                                 Lisätään 18 a artiklan 3 kohdan b alakohtaan sanojen ’ilma-alusten käyttäjät’ jälkeen sanat ’koko ETA-alueelta’.

                                 id)

                                 Lisätään 18 b artiklaan alakohta seuraavasti:
                                 ’EFTA-valtiot ja EFTAn valvontaviranomainen voivat pyytää Eurocontrolilta tai muulta vastaavalta järjestöltä apua direktiivin mukaisten tehtäviensä hoitamiseen, ja ne voivat tässä tarkoituksessa tehdä asianmukaisia sopimuksia kyseisten järjestöjen kanssa’.”.

               2 artikla
         Direktiivin 2008/101/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
         3 artikla
         Tämä päätös tulee voimaan sitä seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle (4).
         4 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty … .

                  ETA:n sekakomitean puolesta

                  Puheenjohtaja

                  ETA:n sekakomitean

                  sihteerit

         Sopimuspuolten yhteinen julistus päätöksestä N:o …/2011, joka koskee direktiivin 2008/101/EY ottamista osaksi ETA-sopimusta

            ”Direktiivissä 2008/101/EY säädetään, että ilmailun päästöoikeuksien huutokaupasta saadut tulot olisi käytettävä ilmastonmuutoksen torjumiseen. Se, että Efta-valtiot soveltavat tätä säännöstä, ei vaikuta ETA-sopimuksen soveltamisalaan.
            Direktiivillä 2008/101/EY muutetun direktiivin 2003/87/EY 3 e artiklan 3 kohdan ja 3 f artiklan 5 kohdan mukaisten vertailuarvojen osalta sopimuspuolet tekevät kaikkensa, jotta ETA:n sekakomitean päätökset jokaisen Euroopan komission päätöksen ottamisesta osaksi sopimusta tehdään ja saatetaan voimaan nopeasti. ETA-alueen ja sen yhteisen päästökauppajärjestelmän yhdenmukaisuuden takaamiseksi sopimuspuolet käyttävät yhteistä ja rinnakkaista menettelyä osaksi ETA-sopimusta otettavien Euroopan komission päätösten valmisteluun käyttäen tarvittaessa kirjallista menettelyä.
            Jotta ETA-alueen päästökauppajärjestelmästä saadaan läpinäkyvä kaikille lentoliikenteen harjoittajille, joita asia koskee, Euroopan komissio sisällyttää direktiivin 2008/101/EY soveltamiseksi tekemiinsä päätöksiin erityislausekkeet, joissa viitataan päätösten soveltamisalan laajentamiseen ETA/EFTA-valtioihin ETA:n sekakomitean päätöksillä.”.

         (1)  EUVL L 100, 10.4.2008, s. 92.

         (2)  EUVL L 275, 25.10.2003, s. 32.

         (3)  EUVL L 8, 13.1.2009, s. 3.

         (4)  [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.]


title: 2005/8/EY: Komission päätös, tehty 24 päivänä kesäkuuta 2004, EY:n perustamissopimuksen 81 artiklan soveltamisesta asiassa COMP/A.38549 – Belgian arkkitehtiliitto (tiedoksiannettu numerolla K(2004) 2180)

text:
               6.1.2005

               FI

               Euroopan unionin virallinen lehti

               L 4/10

      KOMISSION PÄÄTÖS,
   tehty 24 päivänä kesäkuuta 2004,
   EY:n perustamissopimuksen 81 artiklan soveltamisesta asiassa COMP/A.38549 – Belgian arkkitehtiliitto
   (tiedoksiannettu numerolla K(2004) 2180)
   (Ainoastaan hollanninkielinen teksti on todistusvoimainen)
   (2005/8/EY)

         Komissio teki 24 päivänä kesäkuuta 2004 päätöksen EY:n perustamissopimuksen 81 artiklan soveltamisesta. Asetuksen (EY) N:o 1/2003 30 artiklan säännösten mukaisesti komissio julkaisee tässä yhteenvedossa asianosaisten nimet ja päätöksen olennaisen sisällön, mukaan luettuina määrättävät seuraamukset. Se ottaa huomioon yritysten oikeutetut edut sen suhteen, ettei niiden liikesalaisuuksia paljasteta. Julkinen toisinto päätöksen koko tekstistä on saatavissa todistusvoimaisella kielellä (NL) ja komission työkielillä (FR, EN, DE) kilpailun pääosaston Internet-sivulla http://europa.eu.int/comm/competition/index_en.html.

   TAUSTAA

               (1)

               Lissabonissa maaliskuussa 2000 kokoontunut Eurooppa-neuvosto hyväksyi talouden uudistusohjelman, jonka tavoitteena on tehdä EU:sta maailman kilpailukykyisin ja dynaamisin osaamistalous vuoteen 2010 mennessä. Ammatillisilla palveluilla on tärkeä asema Euroopan talouden kilpailukyvyn parantamisessa.

               (2)

               Belgian arkkitehtiliiton vähimmäishintataulukosta tehty päätös noudattaa komission kokonaisvaltaista politiikkaa, jossa käsitellään palveluita yleensä sekä erityisesti itsenäisten ammatinharjoittajien tuottamia ammatillisia palveluita. Tässä yhteydessä viitataan ehdotuksiin direktiiveiksi palveluista (1) ja ammattipätevyydestä (2) sekä komission tiedonantoon kilpailusta ammatillisten palveluiden alalla (3). Komissio myöntää tiedonannossa, että osa ammatillisten palveluiden alalla sovellettavista säännöistä on perusteltuja esimerkiksi kuluttajien ja palveluntarjoajien välisten tietämyserojen pienentämiseksi. Komissio katsoo kuitenkin, että joissakin tapauksissa voitaisiin ja tulisi soveltaa järjestelmiä, jotka edistävät kilpailua nykyisiä sääntöjä paremmin.

               (3)

               Ammatillisten palvelujen alalla on yleensä runsaasti valtion tai ammattialan järjestöjen laatimia säännöksiä. Viisi mahdollisesti rajoittavien sääntöjen pääluokkaa EU:n ammatillisten palvelujen alalla ovat: i) kiinteät hinnat, ii) ohjehinnat, iii) mainontaa koskevat säännöt, iv) ammattiin pääsy ja siihen liittyvät varatut oikeudet, v) yritysrakennetta ja monialaista ammatinharjoittamista koskevat säännöt.

               (4)

               Kiinteiden hintojen tapaan myös ohjehinnoilla on huomattava kielteinen vaikutus kilpailuun. Ne voivat tehdä hintojen yhteensovittamisen palveluntarjoajille helpommaksi. Ne voivat myös hämärtää kuluttajien käsityksen siitä, mikä on kohtuullinen hintataso. Hintasuositukset voivat ainakin teoriassa antaa kuluttajille hyödyllistä tietoa palveluiden keskimääräisistä kustannuksista, mutta hinnoista voidaan antaa tietoja myös muilla tavoin. Riippumattomien osapuolien (kuten kuluttajajärjestöjen) julkaisemat tiedot yleisesti sovelletuista hinnoista tai otantatutkimuksiin perustuvat tiedot voivat olla luotettavampi lähde kuluttajille ja aiheuttaa vähemmän kilpailun vääristymistä.

               (5)

               Kansallisten kilpailuviranomaisten aloitteesta arkkitehtipalveluiden ohjehinnoista on jo luovuttu Suomessa, Ranskassa sekä Yhdistyneessä kuningaskunnassa.

         TIIVISTELMÄ

               (6)

               Belgian arkkitehtiliiton kansallinen neuvosto hyväksyi vuonna 1967 vähimmäishintataulukon, jota on sen jälkeen päivitetty useasti. Viimeisin päivitys tehtiin kesäkuussa 2002, jolloin taulukko määriteltiin ”suuntaa-antavaksi”. Taulukossa määritetään vähimmäismäärä korvaukselle, joka maksetaan arkkitehdille tämän Belgiassa itsenäisenä ammatinharjoittajana tuottamista palveluista.

               (7)

               Komissio lähetti arkkitehtiliitolle 3 päivänä marraskuuta 2003 väitetiedoksiannon. Liitto esitti huomautuksensa määräajassa, ja kuuleminen järjestettiin 9 päivänä helmikuuta 2004.

               (8)

               Komissio esittää päätöksessään taulukon laatimispäätöksen keskeiset kohdat, sen oikeudelliset puitteet ja liiton käyttäytymisen, joiden perusteella se katsoo, että tässä tapauksessa on kyse yritysten yhteenliittymän päätöksestä, jonka tarkoituksena on rajoittaa kilpailua. Komissio katsoo näin siitä huolimatta, että liitto on määritellyt taulukon ”suuntaa-antavaksi” ja että kaikki arkkitehdit eivät ole pitäneet sen noudattamista pakollisena.

               (9)

               Taulukolla katsotaan pyrittävän kilpailun rajoittamiseen muun muassa siksi, että sen johdanto-osan otsikko ja perustelut on muotoiltu tahallisen normatiivisesti ja koska liitto on laatinut ja jakanut 18 vuoden ajan vakiosopimusta, jonka mukaan palkkioiden suuruus tulee määrittää ainoastaan taulukon perusteella.

               (10)

               Vaikka EY:n perustamissopimuksen 81 artiklan 1 kohdan rikkomisen toteamiseksi riittää, että komissio osoittaa taulukon laatimispäätöksen tavoitteena olleen kilpailun rajoittaminen, komissio on myös tehnyt selon niistä seikoista, jotka todistavat, että taulukkoa on sovellettu ainakin jossain määrin.

               (11)

               Asiaa Wouters (4) koskevan yhteisöjen tuomioistuimen oikeuskäytännön mukaan yritysten yhteenliittymän päätös ei ole EY:n perustamissopimuksen 81 artiklan 1 kohdan vastainen, jos päätös on väistämättä aiheuttamistaan kilpailua rajoittavista vaikutuksista huolimatta välttämätön kyseessä olevan ammatin asianmukaisen harjoittamisen kannalta, niin kuin tämän ammatin harjoittaminen on järjestetty asianomaisessa jäsenvaltiossa. Komissio katsoo, että arkkitehtiliiton (suuntaa-antavaa) vähimmäishintataulukkoa ei voida pitää välttämättömänä arkkitehdin ammatin asianmukaisen harjoittamisen kannalta.

               (12)

               Komission annettua väitetiedoksiannon liitto on luopunut taulukon käytöstä ja toteuttanut tarvittavat tiedottamistoimet. Komissio toteaa näin ollen, että rikkominen on päättynyt. Se esittää myös syyt, joiden vuoksi se katsoo 100 000 euron sakon määräämisen perustelluksi.

               (13)

               Neuvoa-antava komitea hyväksyi 14 päivänä kesäkuuta 2004 yksimielisesti 81 artiklan soveltamista koskevan päätösluonnoksen tekstin. Komitea hyväksyi ehdotetun sakon yksimielisesti 21 päivänä kesäkuuta 2004. Kuulemismenettelystä vastaavan neuvonantajan havainnot menettelystä on annettu tiedoksi neuvoa-antavalle komitealle.

      (1)  Ehdotus Euroopan parlamentin ja neuvoston direktiiviksi palveluista sisämarkkinoilla, KOM(2004) 2 lopullinen.

      (2)  Muutettu ehdotus Euroopan parlamentin ja neuvoston direktiiviksi ammattipätevyyden tunnustamisesta (komission EY:n perustamissopimuksen 250 artiklan 2 kohdan nojalla esittämä), KOM(2004) 317 lopullinen.

      (3)  KOM(2004) 83 lopullinen, 9 päivältä helmikuuta 2004, Kertomus kilpailusta ammatillisissa palveluissa.

      (4)  Asia C-309/99, Wouters, Kok. 2002, s. I-1577.


title: 2011/51/EU: Neuvoston päätös, annettu 18 päivänä tammikuuta 2011 , Euroopan unionin ja Sveitsin valaliiton välisen maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskevan, Euroopan yhteisön ja Sveitsin valaliiton sopimusta maataloustuotteiden kaupasta muuttavan sopimuksen allekirjoittamisesta

text:
               28.1.2011

               FI

               Euroopan unionin virallinen lehti

               L 25/3

         NEUVOSTON PÄÄTÖS,
   annettu 18 päivänä tammikuuta 2011,
   Euroopan unionin ja Sveitsin valaliiton välisen maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskevan, Euroopan yhteisön ja Sveitsin valaliiton sopimusta maataloustuotteiden kaupasta muuttavan sopimuksen allekirjoittamisesta
   (2011/51/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan yhteisön ja Sveitsin valaliiton sopimus maataloustuotteiden kaupasta (1), jäljempänä ’maataloussopimus’, tuli voimaan 1 päivänä kesäkuuta 2002.

               (2)

               Maatalousopimuksen 12 artiklassa määrätään, että maataloussopimusta voidaan tarkistaa jommankumman osapuolen pyynnöstä.

               (3)

               Maataloussopimuksen päätösasiakirjaan on liitetty yhteinen julistus maataloustuotteiden ja elintarvikkeiden maantieteellisten merkintöjen ja alkuperänimitysten suojasta.

               (4)

               Komissio on neuvotellut unionin puolesta Euroopan unionin ja Sveitsin valaliiton välisen maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskevan sopimuksen, jäljempänä ’sopimus’, jolla muutetaan maataloussopimusta lisäämällä siihen uusi liite 12.

               (5)

               Seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyssä neuvoston ja, tiede- ja teknologiayhteistyötä koskevan sopimuksen osalta, komission päätöksessä 2002/309/EY, Euratom (2) säädetään sisäisestä menettelystä, jota noudattaen määritetään unionin kanta maataloussopimuksen 6 artiklan 3 kohdassa tarkoitetun sekakomitean päätösvaltaan kuuluvissa asioissa. On syytä määritellä myös se sisäinen menettely, jota sovelletaan unionin kannan määrittämiseen kyseisen sopimuksen liitettä 12 koskevissa asioissa.

               (6)

               Sopimus olisi allekirjoitettava unionin puolesta sillä varauksella, että se tehdään,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Sveitsin valaliiton välisen maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskevan, Euroopan yhteisön ja Sveitsin valaliiton sopimusta maataloustuotteiden kaupasta muuttavan sopimuksen allekirjoittaminen unionin puolesta sillä varauksella, että mainittu sopimus tehdään. (3)

   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että se tehdään.
   3 artikla
   Maataloussopimuksen liitettä 12 ja sen lisäyksiä koskevien asioiden osalta unionin kannan maataloussopimuksen 6 artiklan 3 kohdassa tarkoitetun maatalouden sekakomitean päätösvaltaan kuuluvissa asioissa määrittää komissio asetuksen (EY) N:o 510/2006 (4) 15 artiklassa säädettyä menettelyä noudattaen.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä tammikuuta 2011.

            Neuvoston puolesta

            Puheenjohtaja

         MATOLCSY Gy.

      (1)  EYVL L 114, 30.4.2002, s. 132.

      (2)  EYVL L 114, 30.4.2002, s. 1.

      (3)  Sopimuksen teksti julkaistaan yhdessä sen tekemistä koskevan päätöksen kanssa.

      (4)  EUVL L 93, 31.3.2006, s. 12.


title: Euroopan parlamentin päätös 25 päivänä marraskuuta 2009 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka II – Neuvosto

text:
               23.1.2010

               FI

               Euroopan unionin virallinen lehti

               L 19/7

         EUROOPAN PARLAMENTIN PÄÄTÖS
   25 päivänä marraskuuta 2009
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka II – Neuvosto
   (2010/40/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2007 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6–0417/2008) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon vastuuvapauden myöntämistä varainhoitovuodelta 2007 koskevan päätöksen lykkäämisestä 23 päivänä huhtikuuta 2009 tekemänsä päätöksen (5) sekä siihen liitetyn päätöslauselman,
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 50, 60, 86, 145, 146 ja 147 artiklan,
   ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta,
   ottaa huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (7),
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A6–0150/2009),
   ottaa huomioon talousarvion valvontavaliokunnan toisen mietinnön (A7–0047/2009),

               1.

               myöntää neuvoston pääsihteerille vastuuvapauden neuvoston talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EUVL L 255, 26.9.2009, s. 18.

      (6)  EYVL L 248, 16.9.2002, s. 1.

      (7)  EUVL C 139, 14.6.2006, s. 1.
    ---documentbreak---

               23.1.2010

               FI

               Euroopan unionin virallinen lehti

               L 19/9

         EUROOPAN PARLAMENTIN PÄÄTÖSLAUSELMA
   25 päivänä marraskuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2007, pääluokka II – Neuvosto
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2007 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2007 – Nide I (C6–0417/2008) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2007 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2007 ja tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon vastuuvapauden myöntämistä varainhoitovuodelta 2007 koskevan päätöksen lykkäämisestä 23 päivänä huhtikuuta 2009 tekemänsä päätöksen (5) sekä siihen liitetyn päätöslauselman,
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (6) ja erityisesti sen 50, 60, 86, 145, 146 ja 147 artiklan,
   ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta,
   ottaa huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (7),
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A6–0150/2009),
   ottaa huomioon talousarvion valvontavaliokunnan toisen mietinnön (A7–0047/2009),

               1.

               korostaa, että neuvosto on antanut tyydyttävän vastauksen seuraaviin kolmeen keskeiseen pyyntöön, jotka parlamentti esitti 23 päivänä huhtikuuta 2009 antamassaan päätöslauselmassa (8):

                           a)

                           24 päivänä syyskuuta 2009 järjestetty parlamentin asiasta vastaavan valiokunnan puheenjohtajan, esittelijän ja koordinaattoreiden sekä puheenjohtajavaltio Ruotsin ja neuvoston pääsihteeristön edustajien välinen tapaaminen, jossa keskusteltiin neuvoston talousarvion toteutuksesta vuonna 2007 (päätöslauselman 21 kohdan a alakohta);

                           b)

                           kirjalliset vastaukset neuvoston talousarvion toteutusta vuonna 2007 koskeviin parlamentin kysymyksiin (päätöslauselman 22 kohta);

                           c)

                           neuvoston talousarvion toteutusta koskevien keskeisten asiakirjojen, myös parlamentin erityiskysymyksiin annettujen kirjallisten vastausten, julkaiseminen neuvoston verkkosivuilla (päätöslauselman 4 kohta);

               2.

               katsoo, että parlamentti on täyttänyt velvollisuutensa taata veronmaksajien rahojen käyttöä koskeva mahdollisimman suuri avoimuus ja vastuullisuus;

               3.

               pyytää neuvostoa jatkamaan yhteistyön parantamista parlamentin asiasta vastaavien valiokuntien kanssa viime aikoina sovelletun käytännön perusteella;

               4.

               pyytää toimielimiä laatimaan ja sisällyttämään toimielinten sopimukseen liitteen, joka käsittelisi erityisesti neuvostoon sovellettavaa vastuuvapausmenettelyä;

               5.

               kehottaa asiasta vastaavaa valiokuntaa tarkistamaan seuraavan neuvostoon sovellettavan vastuuvapausmenettelyn yhteydessä seuraavilla aloilla aikaansaadun edistyksen:

                           —

                           kaikkien talousarvion ulkopuolisten neuvoston tilien käytöstä poistaminen neuvoston sisäisen tarkastajan suositusten mukaisesti,

                           —

                           laskujen tarkastamisen tehostaminen neuvoston sisäisen tarkastajan suositusten mukaisesti,

                           —

                           kaikkien sellaisten hallinnollisten päätösten julkaiseminen, joita käytetään budjettikohtien oikeusperustana,

                           —

                           varainhoitoasetuksen 60 artiklan 7 kohdan mukaisesti laadittavan neuvoston vuotuisen toimintakertomuksen toimittaminen parlamentille ja sen asiasta vastaavalle valiokunnalle kaikkien muiden toimielinten omaksuman käytännön mukaisesti,

                           —

                           kattavien perustelujen esittäminen tarpeelle siirtää määrärahoja budjettikohdalta toiselle neuvoston talousarvion sisällä,

                           —

                           kirjallisten vastausten toimittaminen parlamentin asiasta vastaavan valiokunnan ja esittelijän asiaankuuluviin kysymyksiin,

                           —

                           neuvoston valmius ja halukkuus tarjota parlamentin asiasta vastaavalle valiokunnalle suullinen selitys, mikäli nämä kirjalliset vastaukset vaativat lisäselvennystä;

               6.

               toistaa 23 päivänä huhtikuuta 2009 antamassaan päätöslauselmassa tilintarkastustuomioistuimelle esittämänsä pyynnön, että se kiinnittäisi seuraavissa vuosikertomuksissaan erityistä huomiota neuvoston talousarvion toteutukseen.

      (1)  EUVL L 77, 16.3.2007.

      (2)  EUVL C 287, 10.11.2008, s. 1.

      (3)  EUVL C 286, 10.11.2008, s. 1.

      (4)  EUVL C 287, 10.11.2008, s. 111.

      (5)  EUVL L 255, 26.9.2009, s. 18.

      (6)  EYVL L 248, 16.9.2002, s. 1.

      (7)  EUVL C 139, 14.6.2006, s. 1.

      (8)  EUVL L 255, 26.9.2009, s. 19.


title: 2013/589/EU: Euroopan parlamentin päätös, annettu 17 päivänä huhtikuuta 2013 , Euroopan meriturvallisuusviraston varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/271

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan meriturvallisuusviraston varainhoitovuoden 2011 tilien päättämisestä
   (2013/589/EU)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston varainhoitovuoden 2011 lopullisen tilinpäätöksen,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0078/2013),

               1.

               hyväksyy Euroopan meriturvallisuusviraston varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 129.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 208, 5.8.2002, s. 1.

      (5)  EYVL L 357, 31.12.2002, s. 72.


title: Neuvoston päätös 2013/517/YUTP, annettu 21 päivänä lokakuuta 2013 , Kansainvälisen atomienergiajärjestön toimille ydinturvallisuuden ja todentamisen alalla sekä joukkotuhoaseiden leviämisen vastaisen EU:n strategian täytäntöönpanon puitteissa annettavasta unionin tuesta

text:
               23.10.2013

               FI

               Euroopan unionin virallinen lehti

               L 281/6

         NEUVOSTON PÄÄTÖS 2013/517/YUTP,
   annettu 21 päivänä lokakuuta 2013,
   Kansainvälisen atomienergiajärjestön toimille ydinturvallisuuden ja todentamisen alalla sekä joukkotuhoaseiden leviämisen vastaisen EU:n strategian täytäntöönpanon puitteissa annettavasta unionin tuesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen Euroopan unionin strategian, jäljempänä ’strategia’, jonka III luvussa on lueteltu sekä unionissa että kolmansissa maissa toteutettavia toimenpiteitä joukkotuhoaseiden leviämisen torjumiseksi.

               (2)

               Unioni panee aktiivisesti täytäntöön tätä strategiaa ja toteuttaa sen III luvussa lueteltuja toimenpiteitä, erityisesti antamalla varoja monenvälisten järjestöjen, kuten Kansainvälisen atomienergiajärjestön (IAEA), toteuttamien yksittäisten hankkeiden tukemiseen.

               (3)

               Neuvosto hyväksyi 17 päivänä marraskuuta 2003 yhteisen kannan 2003/805/YUTP joukkotuhoaseiden ja maaliinsaattamisjärjestelmien leviämisen estämistä koskevien monenvälisten sopimusten saattamisesta maailmanlaajuisiksi ja niiden vahvistamisesta (1). Yhteisessä kannassa kehotetaan muun muassa edistämään IAEA:n kattavien ydinmateriaalivalvontasopimusten ja lisäpöytäkirjojen tekemistä ja sitoutetaan unioni pyrkimään siihen, että IAEA:n kattavista ydinmateriaalivalvontasopimuksista ja lisäpöytäkirjoista tulisi IAEA:n todentamisjärjestelmän standardi.

               (4)

               Neuvosto hyväksyi 17 päivänä toukokuuta 2004 yhteisen toiminnan 2004/495/YUTP IAEA:n ydinturvallisuusohjelman mukaisten toimien tukemiseksi ja joukkotuhoaseiden leviämisen vastaisen EU:n strategian panemiseksi täytäntöön (2).

               (5)

               Neuvosto hyväksyi 18 päivänä heinäkuuta 2005 yhteisen toiminnan 2005/574/YUTP IAEA:n toimien tukemisesta ydinturvallisuuden ja todentamisen alalla sekä joukkotuhoaseiden leviämisen vastaisen EU:n strategian täytäntöönpanossa (3).

               (6)

               Neuvosto hyväksyi 12 päivänä kesäkuuta 2006 yhteisen toiminnan 2006/418/YUTP IAEA:n toimien tukemisesta ydinturvallisuuden ja todentamisen alalla sekä joukkotuhoaseiden leviämisen vastaisen EU:n strategian täytäntöönpanossa (4).

               (7)

               Neuvosto hyväksyi 14 päivänä huhtikuuta 2008 yhteisen toiminnan 2008/314/YUTP IAEA:n toimien tukemisesta ydinturvallisuuden ja todentamisen alalla sekä joukkotuhoaseiden leviämisen vastaisen EU:n strategian täytäntöönpanossa (5).

               (8)

               Neuvosto hyväksyi 27 päivänä syyskuuta 2010 päätöksen 2010/585/YUTP IAEA:n toimien tukemisesta ydinturvallisuuden ja todentamisen alalla sekä joukkotuhoaseiden leviämisen vastaisen EU:n strategian täytäntöönpanossa (6).

               (9)

               Korkea-aktiivisten radioaktiivista ainetta sisältävien lähteiden valvonnan tehostaminen Evianin huippukokouksessa vuonna 2003 hyväksytyn radioaktiivisten lähteiden turvaamista koskeneen G8-ryhmän lausuman ja toimintasuunnitelman mukaisesti on unionille yhä tärkeä tavoite, johon pyritään tekemällä yhteistyötä kolmansien maiden kanssa.

               (10)

               Sopimusvaltiot ja Euroopan atomienergiayhteisö sopivat 8 päivänä heinäkuuta 2005 yhteisymmärryksessä muuttavansa ydinaineiden turvajärjestelyjä koskevista toimista tehtyä yleissopimusta (Convention on the Physical Protection of Nuclear Material, CPPNM) siten, että sen soveltamisala laajennetaan kattamaan ydinaineiden ja ydinlaitosten kotimainen rauhanomainen käyttö sekä ydinmateriaalien kotimainen varastointi ja kuljetus ja velvoittaa sopimusvaltiot määräämään rikosoikeudellisia seuraamuksia sopimuksen rikkomisesta.

               (11)

               Kansainvälinen yleissopimus ydinterrorismin torjumisesta tuli voimaan 7 päivänä heinäkuuta 2007. Sopimusvaltiot ovat velvoitettuja antamaan lainsäädäntöä, jolla yleissopimuksessa esitetyt rikokset säädetään rangaistaviksi teoiksi.

               (12)

               IAEA pyrkii samoihin tavoitteisiin kuin ne, jotka on esitetty tämän päätöksen johdanto-osan 3–11 kappaleessa, panemalla täytäntöön ydinturvallisuutta koskevan suunnitelmansa, joka rahoitetaan kokonaan vapaaehtoisilla maksuilla IAEA:n ydinturvarahastoon.

               (13)

               Unioni osallistuu ydinturvaa koskevaan huippukokousprosessiin ja on sitoutunut tehostamaan edelleen toimiaan, joilla pyritään parantamaan ydinturvaa, sekä avustamaan kolmansia maita tällä alalla. Unioni panee tyytyväisenä merkille viimeaikaiset toimet IAEA:n ydinturvallisuusohjelman tehostamiseksi sekä IAEA:n 1–5 päivänä heinäkuuta 2013 järjestämän kansainvälisen ydinturvallisuuskonferenssin. Unioni pyrkii säilyttämään IAEA:n ydinturvallisuussuunnitelmien tukemista koskevien aikaisempien yhteisten toimintojen ja neuvoston päätösten täytäntöönpanon kestävyyden ja tehokkuuden ja on sitoutunut antamaan lisää tukea IAEA:n ydinturvallisuussuunnitelman 2014–2017 hyväksymiseksi. Huolehditaan tiiviistä yhteensovittamisesta EU:n kemiallisten, biologisten, radiologisten ja ydinaineisiin liittyvän CBRN-osaamiskeskusaloitteen ja muiden aloitteiden ja ohjelmien kanssa päällekkäisyyksien välttämiseksi ja kustannustehokkuuden maksimoimiseksi sekä jatkuvaksi riskien vähentämiseksi.

               (14)

               Tämän päätöksen tekninen täytäntöönpano olisi uskottava IAEA:lle, koska se voisi ydinturvallisuuden alan pitkäaikaisen ja laajalti tunnustetun asiantuntemuksensa ansiosta merkittävästi tehostaa asiaankuuluvia valmiuksia kohdemaissa. Unionin tukemia hankkeita voidaan rahoittaa ainoastaan vapaaehtoisilla maksuilla IAEA:n ydinturvarahastoon. Nämä unionin maksut ovat ensisijaisen tärkeitä, jotta IAEA pystyy omaksumaan keskeisen roolin ydinturvallisuuden alalla tukemalla maiden ponnisteluja ydinturvallisuusvelvoitteidensa täyttämiseksi. Tämä on tunnustettu myös ydinturvaa koskevan huippukokousprosessin puitteissa,

         ON HYVÄKSYNYT TÄMÄN PÄÄTÖKSEN:
   1 artikla
   1.   Joukkotuhoaseiden leviämisen vastaisen EU:n strategian tiettyjen osien panemiseksi välittömästi ja tosiasiallisesti täytäntöön EU antaa tukensa IAEA:n toimille ydinturvallisuuden ja todentamisen alalla edistääkseen seuraavia tavoitteita:

               a)

               edistyminen joukkotuhoaseiden leviämisen estämistä ja ydinturvaa koskevien kansainvälisten sopimusten saattamisessa maailmanlaajuisiksi, mukaan lukien IAEA:n kattavat ydinmateriaalivalvontasopimukset ja lisäpöytäkirjat;

               b)

               joukkotuhoaseiden leviämisen kannalta arkojen materiaalien ja laitteiden ja niihin liittyvän teknologian suojelun tehostaminen sekä ydinturvan ja ydinmateriaalivalvonnan alan lainsäädäntöön ja sääntelyyn liittyvän avun antaminen;

               c)

               ydinmateriaalien ja muiden radioaktiivisten materiaalien laittoman kaupan paljastamisen ja torjumisen tehostaminen.

         2.   Strategiaan sisältyviä toimenpiteitä vastaavien IAEA:n hankkeiden tavoitteena on:

               —

               aikaisempien yhteisten toimintojen ja neuvoston päätösten nojalla annetun tuen kestävyyden ja tehokkuuden varmistaminen,

               —

               valtioiden kotimaisen ydinturvan tuki-infrastruktuurin vahvistaminen,

               —

               valtioiden lainsäädäntö- ja sääntelykehyksen vahvistaminen,

               —

               ydinmateriaaleja ja muita radioaktiivisia materiaaleja koskevien ydinturvajärjestelmien ja -toimenpiteiden vahvistaminen,

               —

               valtioiden institutionaalisen infrastruktuurin ja voimavarojen vahvistaminen viranomaisvalvonnan ulkopuolelle jäävän ydinmateriaalin ja radioaktiivisen materiaalin käsittelemiseksi,

               —

               valtioiden vastatoimien ja sietokyvyn vahvistaminen ydinturvaan kohdistuvan tietoverkkorikollisuuden osalta ja tätä koskevan tietoisuuden edistäminen,

               —

               kehittää lisää laboratoriovalmiuksia, jotta voidaan tukea sellaisten teollisuuden valvontaan liittyvien ja sähköisten systeemitason tekniikoiden arviointia, joita käytetään ydinturvaa koskevan tietoverkkorikosalttiuden tunnistamiseen, sekä hyödyntää ja lisää näitä kysymyksiä koskevaa tietoisuutta, muun muassa osallistumalla alueellisiin vaihtoihin ja korvaavien tai korjaavien toimenpiteiden käytöllä.

         Neuvosto valitsee vastaanottajavaltiot ja hankkeet IAEA:n suorittaman kattavan tarvearvion ja muiden eri näkökohtien perusteella toimen mahdollisimman suuren vaikutuksen varmistamiseksi.
   Yksityiskohtainen kuvaus hankkeista esitetään liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   IAEA toteuttavana organisaationa toteuttaa 1 artiklan 2 kohdassa tarkoitetut hankkeet. Se suorittaa tämän tehtävän korkean edustajan vastuulla. Tätä tarkoitusta varten korkea edustaja sopii tarvittavista järjestelyistä IAEA:n kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiseksi on 8 050 000 euroa.
   2.   Edellä 1 kohdassa vahvistetulla määrällä rahoitettavien menojen hallinnointiin sovelletaan unionin yleiseen talousarvioon sovellettavia menettelyjä ja sääntöjä.
   3.   Komissio valvoo 1 kohdassa tarkoitettujen menojen asianmukaista hallinnointia. Tätä varten se tekee IAEA:n kanssa rahoitussopimuksen. Tässä rahoitussopimuksessa määrätään, että IAEA:n on varmistettava unionin osuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle tätä koskevassa prosessissa mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   1.   Korkea edustaja raportoi neuvostolle tämän päätöksen täytäntöönpanosta IAEA:n laatimien säännöllisten kertomusten perusteella. Nämä kertomukset ovat perustana neuvoston arvioinnille.
   2.   Komissio toimittaa tietoja 1 artiklan 2 kohdassa tarkoitettujen hankkeiden toteuttamisen rahoitusnäkökohdista.
   5 artikla
   Tämä päätös tulee voimaan päivänä, jona se hyväksytään.
   Sen voimassaolo päättyy 36 kuukauden kuluttua komission ja IAEA:n välisen rahoitussopimuksen tekemisestä tai 12 kuukauden kuluttua tämän päätöksen hyväksymispäivästä, jos rahoitussopimusta ei ole tehty ennen tuota päivää.

      Tehty Luxemburgissa 21 päivänä lokakuuta 2013.

            Neuvoston puolesta

            Puheenjohtaja

         C. ASHTON

      (1)  EUVL L 302, 20.11.2003, s. 34.

      (2)  EUVL L 182, 19.5.2004, s. 46.

      (3)  EUVL L 193, 23.7.2005, s. 44.

      (4)  EUVL L 165, 17.6.2006, s. 20.

      (5)  EUVL L 107, 17.4.2008, s. 62.

      (6)  EUVL L 259, 1.10.2010, s. 10.

      LIITE

         IAEA:n toimille ydinturvan ja todentamisen alalla sekä joukkotuhoaseiden leviämisen vastaisen EU:n strategian täytäntöönpanon puitteissa annettava Euroopan unionin tuki

         Vastaanottajavaltioiden tukikelpoisuus ja valinta

      Tukikelpoisia valtioita, jotka voivat saada tämän päätöksen nojalla tukea, ovat kaikki IAEA:n jäsenvaltiot ja muut maat, jotka tarvitsevat tukea ydinturvan alalla, edellyttäen että unioni tekee IAEA:n ehdotuksesta päätöksen ensisijaisista toimista.
      Vastaanottajavaltioiden ja niissä toteutettavien hankkeiden valinta tehdään IAEA:n suorittaman kattavan tarvearvion perusteella sekä ottaen huomioon EU:n neuvoston asiaankuuluvien elinten esittämät olennaiset näkökohdat, jotta varmistetaan toimen mahdollisimman suuri vaikutus (Arviointi- ja päätöksen valmisteluvaihe). Huolehditaan tiiviistä yhteensovittamisesta EU:n CBRN-osaamiskeskusaloitteen ja muiden aloitteiden ja ohjelmien kanssa päällekkäisyyksien välttämiseksi ja kustannustehokkuuden maksimoimiseksi sekä riskien jatkuvaksi vähentämiseksi. Varoja käytetään erityisiin toimiin unionin painopisteiden mukaisesti, ja käyttö edellyttää säännöllisiä etukäteisneuvotteluja.
      Hankkeet toteutetaan vastaanottajavaltioissa, ja niihin voi sisältyä toimia seuraavilla seitsemällä alalla:

                  1.

                  Aikaisempien yhteisten toimintojen ja neuvoston päätösten nojalla annetun tuen kestävyys ja tehokkuus

                  2.

                  Valtioiden kotimaisen ydinturvan tuki-infrastruktuurin vahvistaminen

                  3.

                  Valtioiden lainsäädäntö- ja sääntelykehyksen vahvistaminen

                  4.

                  Ydinmateriaaleja ja muita radioaktiivisia materiaaleja koskevien ydinturvajärjestelmien ja -toimenpiteiden vahvistaminen

                  5.

                  Valtioiden institutionaalisen infrastruktuurin ja voimavarojen vahvistaminen viranomaisvalvonnan ulkopuolelle jäävän ydinmateriaalin ja radioaktiivisen materiaalin käsittelemisessä

                  6.

                  Valtioiden vastatoimien ja sietokyvyn vahvistaminen ydinturvaan kohdistuvan tietoverkkorikollisuuden osalta ja tätä koskevan tietoisuuden edistäminen

                  7.

                  Ydinturvaan kohdistuvaa tietoverkkorikollisuutta koskevat laboratoriovalmiudet

            I   ARVIOINTI- JA PÄÄTÖSTEN VALMISTELUVAIHE
      Tarkoitus

                  —

                  IAEA:n suorittama arvio vastaanottajavaltion tarpeista vahvistaa ydinturvaa asianomaisissa maissa käyttäen päätöksessä 2010/585/YUTP määriteltyä metodologiaa ja siinä esitettyjä arviointiperusteita. Tällainen arviointi kattaa asiaan vaikuttavat arviointiperusteet kaikkien edellä mainittujen seitsemän alan osalta.

                  —

                  Yleisen arvioinnin tuloksia ja muita olennaisia näkökohtia käytetään perustana valittaessa valtioita, joissa hankkeet toteutetaan.

            Tulokset

                  —

                  Laaditaan yleiskatsaus, joka koskee arviointia ydinturvaan annetun tuen tuloksista vastaanottajavaltioissa sekä valtion että sellaisten yksittäisten laitosten, kohteiden, kuljetusten tai muiden sellaisten sovellusten tasolla, joissa käytetään tai varastoidaan ydinmateriaalia ja radioaktiivista materiaalia, mukaan lukien infrastruktuuri, jossa käsitellään viranomaisvalvonnan ulkopuolelle jäävää ydinmateriaalia.

                  —

                  Kaikkien edellä mainittujen seitsemän alan osalta yksilöidään vastaanottajavaltiot ja hankkeet sekä laaditaan luettelo tämän päätöksen nojalla annettavan tuen vastaanottajiksi ehdotetuista vastaanottajavaltioista ja varalla olevista vastaanottajista (toisella sijalla olevat).

            IAEA suorittaa osan tästä työstä yhteisrahoituksen turvin; rahoitusosuus on tällöin noin 1 prosentti hankkeen tukikelpoisista kokonaiskustannuksista. Tämän työn suorittamisessa nojaudutaan IAEA:n aihetta koskevaan asiantuntemukseen.
      II   ENSISIJAISTEN HANKKEIDEN TÄYTÄNTÖÖNPANOVAIHE
      Ala 1:   Aikaisempien yhteisten toimintojen ja neuvoston päätösten nojalla annetun tuen kestävyys ja tehokkuus
      Strateginen tavoite
      Aikaisempien yhteisten toimintojen ja neuvoston päätösten täytäntöönpanon kestävyyden ja tehokkuuden säilyttäminen sellaisten IAEA:n ydinturvasuunnitelmien mukaisesti, joiden tarkoituksena on:

                  —

                  Edistää yleismaailmallisia pyrkimyksiä kohti maailmanlaajuista ja tehokasta turvallisuutta kaikkialla, missä käytetään, varastoidaan ja/tai kuljetetaan ydinmateriaaleja tai muita radioaktiivisia materiaaleja, sekä näihin toimiin liittyvissä vastaanottajavaltioiden laitoksissa niiden pyynnöstä niiden pyrkimyksissä luoda ja ylläpitää tehokasta ydinturvaa avustamalla niitä voimavarojen kehittämisessä, ohjauksessa, inhimillisten voimavarojen kehittämisessä, kestävyydessä ja riskien vähentämisessä.

                  —

                  Avustaa ydinturvaa koskeviin kansainvälisiin oikeudellisiin välineisiin liittymisessä sekä niiden panemisessa täytäntöön ja tehostaa kansainvälistä yhteistyötä ja kahdenvälisten ohjelmien ja muiden kansainvälisten aloitteiden kautta annettavan tuen yhteensovittamista tavalla, joka edistäisi myös ydinenergian ja radioaktiivisia aineita käyttävien sovellusten turvallista, varmaa ja rauhanomaista käyttöä.

                  —

                  Yksilöidä vastaanottajavaltiot kokoamalla yhteen arviointivierailujen tulokset ja IAEA:lla jo olevat tiedot sekä käymällä keskusteluja kyseisen valtion ja IAEA:n välillä.

            Tarkoitus

                  —

                  Varmistaa aikaisemmissa yhteisissä toiminnoissa ja neuvoston päätöksissä edellytetty kestävyys, jatkuva tehokkuus ja vaikutus, myös teknisten järjestelmien, inhimillisten voimavarojen sekä konsolidointi- tai palauttamistoimien avulla.

                  —

                  Lisätä kansainvälisestä, alueellisesta ja kansallisesta tuesta ja toimista, joilla annetaan laadukasta inhimillisiin voimavaroihin liittyvää sekä teknistä ja tieteellistä tukea, saatuja hyötyjä resurssien tehokkaan käytön avulla.

            Tulokset

                  —

                  Aikaisempien yhteisten toimintojen ja neuvoston päätösten nojalla toteutettujen tehtävien kestävyyden, tehokkuuden ja vaikutusten arviointi.

                  —

                  Laadunvarmistusjärjestelmän kehittäminen ja toimittaminen valtioille, jotka ovat saaneet tukea ydinturvan alalla, mukaan lukien järjestelmän testaaminen ja pilottivaiheen käynnistäminen.

                  —

                  Ydinturvaan liittyvien parannusten tavoitteena olevan kestävyyden ylläpitämiseksi tai varmistamiseksi tarvittavan lisätuen määrittäminen.

                  —

                  Annetaan tukea, jolla pidetään yllä laitteiden toimintakuntoa ja henkilöstön ammattitaitoa, lisätuen muodossa kotimaisten voimavarojen vakiinnuttamiseksi laitteiden huollon, toimintahäiriöiden korjaamisen ja vahingoittuneiden osien vaihtamisen osalta sekä sen varmistamiseksi mahdollisimman hyvin, että valtiot osallistuvat alueellisiin voimavarojen kehittämispyrkimyksiin.

                  —

                  Ammattitaitoista henkilöstöä on luotettavasti saatavilla koulutuksen ansiosta.

            Ala 2:   Valtioiden kotimaisen ydinturvan tuki-infrastruktuurin vahvistaminen
      Strateginen tavoite
      IAEA:n ohjelmilla avustetaan valtioita yhdistämään useita toimia, joilla varmistetaan ydinturvaan liittyvien parannusten kestävyys. Tarjotaan inhimillisten voimavarojen kehittämistä, johon sisältyy koulutusta ja akateemisia koulutusohjelmia, erilaisten kansallisten ja alueellisten vastuukysymysten käsittelemiseksi. IAEA antaa myös tukea valtioille, jotka haluavat kehittää ydinturvan tukikeskuksia, joiden tarkoituksena on helpottaa inhimillisten voimavarojen kehittämistä ja tarjota teknisiä tukipalveluja, kuten laitteita ja huoltopalveluja, kansallisella ja alueellisella tasolla.
      Tarkoitus

                  —

                  Kehittää ja tarkistaa yhteistyössä ja sovittaen toimintaa yhteen asianomaisten valtion viranomaisten ja muiden EU:n aloitteiden kanssa kansallinen yhdennetty ydinturvasuunnitelma sekä toteuttaa neuvontavierailuja valtion ydinturvan tehostamiseksi.

                  —

                  Avustaa valtioita sen varmistamisessa, että saatavilla on kotimaista teknistä ja tieteellistä tukea ja että tehokkaan ja kestävän ydinturvan edellyttämiä inhimillisiä voimavaroja kehitetään.

            Tulokset

                  —

                  Sellaisen kansallisen yhdennetyn ydinturvasuunnitelman kehittäminen tai tarkistaminen, jossa otetaan huomioon valtion laaja-alaiset erityistarpeet ja jossa esitetään havaintoja ja suosituksia valtion turvallisuuden parantamiseksi.

                  —

                  Kansallisten ydinturvan tukikeskusten perustamiseen liittyvien toimien yhteensovittaminen nykyisten ja tulevien EU:n CBRN-osaamiskeskusten toimien sekä muiden asianomaisilla alueilla toteutettavien keskeisten toimien kanssa.

                  —

                  Laite- ja asiantuntijapalvelujen tarjoaminen kansallisten ydinturvan tukikeskusten perustamisen tukemiseksi, asianmukaisen ydinturvakulttuurin edistäminen ja saatujen kokemusten ja parhaiden käytäntöjen käytön helpottaminen päämääränä jatkuva edistyminen ja laajemman CBRN-perspektiivin soveltaminen.

            Ala 3:   Valtioiden lainsäädäntö- ja sääntelykehyksen vahvistaminen
      Strateginen tavoite
      IAEA antaa kattavia ydinturvaa koskevia suosituksia ja ohjeita maailmanlaajuisten ydinturvapuitteiden tukemiseksi. Näitä ohjeita käyttäen IAEA toteuttaa valtioiden pyynnöstä erilaisia asiantuntijoiden neuvontavierailuja, joissa annetaan erityistä lainsäätämisapua kansallisen oikeudellisen ja sääntelykehyksen lujittamiseksi, ja edistää ydinturvaa koskeviin kansainvälisiin oikeudellisiin välineisiin liittymistä sekä niiden panemista täytäntöön.
      Tarkoitus

                  —

                  Lujittaa kansallisia lainsäädäntö- ja sääntelykehyksiä sekä valtioiden valmiuksia luoda alueellinen tiedonvaihto parhaista käytännöistä, joita sovelletaan kaikkiin viranomaisiin, jotka ovat tekemisissä ydinmateriaalien ja muiden radioaktiivisten materiaalien turvan kanssa, oli sitten kyse viranomaisvalvonnan alaisista tai niiden ulkopuolelle jäävistä materiaaleista.

                  —

                  Tarjota valtioille kustannustehokkaita keinoja, joiden avulla ne voivat täyttää kansalliset, alueelliset ja kansainväliset velvoitteensa, hyväksyä sitovia ja kansainvälisiä oikeudellisia välineitä, ydinmateriaalivalvontasopimukset ja lisäpöytäkirjat mukaan luettuina, ja sitoutua ei-sitoviin oikeudellisiin välineisiin.

            Tulokset

                  —

                  Yhä useampi valtio saadaan aloittamaan ydinturvallisuutta ja turvajärjestelyjä sekä ydinmateriaalivalvontaa ja ydinvahinkojen korvausvastuuta koskevan kattavan ja yhdenmukaisen kansallisen lainsäädännön laatiminen ja hyväksyminen. Tässä hyödynnetään myös synergiaa unionin muiden välineiden avulla toteuttamien toimien kanssa. Näitä muita välineitä ovat erimerkiksi väline ydinturvallisuuteen liittyvää yhteistyötä varten ja liittymistä valmisteleva tukiväline. Rohkaistaan valtioita, jotka ovat ilmaisseet olevansa kiinnostuneita ydinvoimaohjelman käynnistämisestä, kiinnittämään erityistä huomiota ydinturvaan.

                  —

                  Annetaan asiantuntijaneuvoja IAEA:n arviointipalvelujen, joita ovat esimerkiksi INSServ (kansainvälisen ydinturva-alan palvelu, International Nuclear Security Service), IPPAS (kansainvälinen turvajärjestelyjen neuvontapalvelu, International Physical Protection Advisory Service), INIR (yhdennettyä ydinalan infrastruktuurin tarkastelua suorittava valtuuskunta, Integrated Nuclear Infrastructure Review Mission), IRRS (viranomaistoiminnan vertaisarvioinnit, Integrated Regulatory Review Service), ISSAS (kansainvälinen kansallisen ydinmateriaalien kirjanpito- ja valvontajärjestelmän (SSAC) neuvontapalvelu, International SSAC Advisory Service) ja muiden neuvontapalvelujen välityksellä, sekä laitteita ja koulutusta, jotka on mainittu dokumentoiduissa tuloksissa.

                  —

                  Yhä useampi valtio saadaan liittymään ydinaineiden turvajärjestelyjä koskevista toimista tehtyyn yleissopimukseen (CPPNM) ja sen muutosasiakirjaan ja/tai ilmoittamaan aikovansa panna täytäntöön ydinturvapuitteita tukevat kansainväliset oikeudelliset välineet.

                  —

                  Säteilyturvallisuutta ja radioaktiivisten materiaalien turvaa koskeva kansallinen sääntelyinfrastruktuuri on vahvistunut radioaktiivisten lähteiden turvallisuutta ja turvajärjestelyjä koskevien käytännesääntöjen ja radioaktiivisten lähteiden tuonnista ja viennistä IAEA:n antaman ohjeistuksen mukaisesti.

                  —

                  Valtioiden ja IAEA:n välillä tehtyjen ydinmateriaalivalvontasopimusten ja lisäpöytäkirjojen täytäntöönpanoa ja erityisesti kattavan kansallisen ydinmateriaalien kirjanpito- ja valvontajärjestelmän täytäntöönpanoa (SSAC) koskeva kansallinen lainsäädäntökehys on vahvistunut.

            Ala 4:   Ydinmateriaaleja ja muita radioaktiivisia materiaaleja koskevien ydinturvajärjestelmien ja -toimenpiteiden vahvistaminen
      Strateginen tavoite
      IAEA edistää edelleen maailmanlaajuisen ja kansallisen ydinturvan parantamista toimilla, joilla valtioita tuetaan pyydettäessä niiden pyrkimyksissä vähentää sitä riskiä, että käytössä, varastossa ja/tai kuljetuksessa olevaa ydinmateriaalia ja radioaktiivista materiaalia voitaisiin käyttää vihamielisiin tekoihin. Kansallisia ydinturvajärjestelmiä on tuettava perustamalla kansallisia ydinturvan tukikeskuksia, jotka tarjoavat resurssipohjan, helpottavat kansallista koulutusta järjestelmällisellä tavalla ja tarjoavat ilmaisimien ja muiden ydinturvan teknisten järjestelmien tehokkaan käytön ja huollon edellyttämää erityistä teknistä tukea.
      Tarkoitus

                  —

                  Vahvistaa valtion keskeistä puolustautumistapaa ydinmateriaalien ja muiden radioaktiivisten materiaalien, niihin liittyvien laitosten ja kuljetusjärjestelmien turvaamisen muodossa.

                  —

                  Paikallistaa ja tunnistaa radioaktiivisia lähteitä olosuhteissa, joissa ilmenee tarvetta tutkia lähteet ja siirtää ne turvallisiin ja varmoihin varastointipaikkoihin valituissa maissa, mukaan lukien palautus alkuperämaahan tai toimittajalle.

                  —

                  Vahvistaa teknisiä ja hallinnollisia järjestelmiä, joita on pantu täytäntöön ydinmateriaaleja koskevan kirjanpidon ja valvonnan osalta, mukaan lukien ydinmateriaalivalvontasopimusten ja lisäpöytäkirjojen täytäntöönpanoa varten perustettujen olemassa olevien kansallisten ydinmateriaalien kirjanpito- ja valvontajärjestelmien lujittaminen myös valtioissa, joilla on rajalliset ydinohjelmat ja vähäisemmät raportointivelvollisuudet niiden ydinmateriaalivalvontasopimuksiin liitettyjen niin kutsuttujen ”pieniä määriä koskevien pöytäkirjojen” mukaisesti.

                  —

                  Parantaa tai tarvittaessa perustaa kansallisia radioaktiivisten aineiden, materiaalien ja lähteiden rekistereitä valituissa valtioissa.

            Tulokset

                  —

                  Turvajärjestelyjen toteuttaminen valituissa ydinlaitoksissa ja kohteissa olevien ydinmateriaalien osalta sekä radioaktiivisia lähteitä koskevien turvajärjestelyjen toteuttaminen ei-ydinteknisissä sovelluksissa (esim. lääketieteellinen tai teollinen käyttötarkoitus tai radioaktiivinen jäte), tarvittaessa myös lisäämällä alueellista tiedonvaihtoa parhaista käytännöistä.

                  —

                  Radioaktiivisista lähteistä vaaralle alttiissa olosuhteissa aiheutuvan riskin vähentäminen tehokkaammilla turvajärjestelyillä tai tarvittaessa purkamalla ja siirtämällä lähteet turvallisiin ja varmoihin varastointipaikkoihin kyseisessä valtiossa tai toisissa valituissa valtioissa.

                  —

                  Valvomattomissa ja turvaamattomissa olosuhteissa olevien radioaktiivisten lähteiden määrän vähentäminen tukemalla kansallisia etsintä- ja turvaamiskampanjoita valituissa valtioissa.

                  —

                  Ydinturvaa koskevien tehokkaiden teknisten ja hallinnollisten kirjanpito- ja valvontajärjestelmien perustaminen ja ylläpito, mukaan lukien perustamalla uusia ja/tai parantamalla olemassa olevia kansallisia ydinmateriaalien kirjanpito- ja valvontajärjestelmiä ydinmateriaalivalvontasopimusten ja lisäpöytäkirjojen panemiseksi täytäntöön myös valtioissa, joita koskevat ”pieniä määriä koskevat pöytäkirjat”.

                  —

                  Koulutuksen järjestäminen henkilöstölle tukikelpoisissa valtioissa, jotta lisätään toimivien turvajärjestelyjen toteuttamisen ja ylläpitämisen todennäköisyyttä.

            Ala 5:   Valtioiden institutionaalisten infrastruktuurien ja voimavarojen vahvistaminen viranomaisvalvonnan ulkopuolelle jäävän ydinmateriaalin ja radioaktiivisen materiaalin käsittelemiseksi
      Strateginen tavoite
      IAEA antaa valtioille jatkuvaa tukea näiden pyrkiessä vahvistamaan ydinturvavalmiuksiaan väestön, omaisuuden ja ympäristön suojelemiseksi ydinturvaan liittyviltä välikohtauksilta, joihin liittyy viranomaisvalvonnan ulkopuolelle jääviä ydinmateriaaleja tai muita radioaktiivisia materiaaleja. Tällaisen materiaalin havaitsemisen tukeminen ja tällaisten välikohtausten vastaiset toimet ovat IAEA:ssa tärkeällä sijalla, ja pääpaino on kansallisten valmiuksien kehittämisessä tehokasta rajavalvontaa varten sekä vihamielisten toimien riskiltä suojautumisessa ja niiden vastaisissa toimissa suurten yleisötapahtumien yhteydessä.
      Tarkoitus
      Vahvistaa valtioiden valmiuksia ehkäistä ja paljastaa sellaista rikollista tai tahallista luvatonta toimintaa ja toteuttaa sen vastaisia toimia, johon liittyy viranomaisvalvonnan ulkopuolelle jäävää ydinmateriaalia tai muuta radioaktiivista materiaalia, ja suojella väestöä, omaisuutta, ympäristöä ja yhteiskuntaa siltä, mukaan lukien kehittämällä alueellisia voimavaroja, jos niitä on saatavilla.
      Tulokset

                  —

                  Institutionaalisen infrastruktuurin toteuttaminen viranomaisvalvonnan ulkopuolelle jäävän materiaalin käsittelemiseksi.

                  —

                  Kansallisten ydinturva-alaan liittyvien havaitsemisjärjestelmien kehittäminen ja toteuttaminen.

                  —

                  Tehokkaiden omien valmiuksien luominen rikospaikkatutkintaa varten tapauksissa, joihin liittyy radioaktiivisia materiaaleja, ja tehokkaan, kustannustehokkaan rikosoikeudellisen ydinmateriaalitutkimuksen mahdollisuuden määrittely (havainnot olisi annettava mahdollisuuksien mukaan myös muiden asianomaisen alueen maiden saataville).

            Ala 6:   Valtioiden vastatoimien ja sietokyvyn vahvistaminen sellaisen tietoverkkorikollisuuden osalta, jolla on vaikutuksia kansalliseen ydinturvaan
      Strateginen tavoite
      IAEA pyrkii antamaan valtioille tarvittavat voimavarat ja niiden tarvitseman ulkoisen asiantuntija-avun, jotta ne voisivat kehittää ja toteuttaa tietoturva- ja tietosuojaohjelmia ydinturvan parantamiseksi kokonaisuudessaan. Tuki kohdistetaan sellaisten tietojärjestelmien avulla tehtyjen rikosten torjuntaan, jotka voisivat suoraan tai epäsuorasti johtaa luvattomaan ydinmateriaalin tai muun radioaktiivisen materiaalin siirtämiseen, ydinmateriaaliin tai radioaktiiviseen materiaaliin tai niihin liittyviin laitoksiin kohdistuvaan sabotaasiin sekä ydinalan arkaluonteisten tietojen varastamiseen.
      Tarkoitus

                  —

                  Varmistaa, että valtioilla on käytettävissään tarvittava tekninen tuki ja inhimilliset voimavarat, jotta ne voivat vahvistaa kansallisia tietoverkkoturvallisuusohjelmia ilmeneviä uhkia vastaan, joilla voi olla vaikutusta kansalliseen ydinturvaan, soveltamalla nykyaikaisia teknologioita toteutettaessa tietoverkkorikosten ehkäisyä, havaitsemista ja niiden jälkeistä toimintojen palauttamista koskevia operaatioita.

                  —

                  Vahvistaa teknisiä ja hallinnollisia järjestelmiä sellaisiin kriittisiin infrastruktuurikohteisiin kohdistuvilta rikollisilta tietoverkkotoimilta suojautumiseksi, joihin liittyy ydinmateriaaleja ja muita radioaktiivisia materiaaleja sekä ydinalan laitoksia ja kuljetusjärjestelmiä.

                  —

                  Kehittää kansallisia verkkoja tietojenvaihdon edistämiseksi ja vastatoimissa avustamiseksi tietoverkkoturvallisuuteen liittyvissä rajatylittävissä tapauksissa.

            Tulokset

                  —

                  Tehokkaan kansallisen teknisen ja hallinnollisen verkkojärjestelmien perustaminen tietoverkkohyökkäyksien ehkäisyä, paljastamista ja niiden vastaisia toimia varten.

                  —

                  Alueellisen ja kansainvälisen tietojärjestelmien välisen tietojenvaihdon parantaminen, joka koskee tietoverkkorikollisuutta nykyisten ja ilmenevien uhkien osalta.

                  —

                  Jäsenvaltioiden välisen yhteistyön tehostaminen tietoverkkorikostapauksiin liittyvissä pidätys- ja syytetoimissa.

                  —

                  Sellaisten välineiden käyttöönotto, joilla vähennetään tietoverkkorikosten seurausten kustannuksia valtioissa ottaen huomioon suorat ja välilliset kustannukset, jotka johtuvat teollis- ja tekijänoikeuksien vaarantumisesta, toteutetuista vastatoimista ja toimintojen palauttamisesta.

                  —

                  Kansallisten ydinturvajärjestelmien vahvistaminen vähentämällä tietoverkkorikollisuutta ja sen uhkaa.

                  —

                  Kumppanuussuhteiden parantaminen teollisuuden toimijoiden kanssa ja niiden välillä sellaisten tekniikoiden ja palvelujen kehittämisessä, jotka nostavat puolustustasoa ja vahvistavat sietokykyä tietoverkkorikollisuutta vastaan.

            Ala 7:   Ydinturvaan kohdistuvaa tietoverkkorikollisuutta koskevat laboratoriovalmiudet
      Tarkoitus
      Kehittää lisää laboratoriovalmiuksia, jotta voidaan tukea sellaisten teollisuuden valvontaan liittyvien ja sähköisten systeemitason tekniikoiden arviointia, joita käytetään ydinturvaa koskevan tietoverkkorikosalttiuden tunnistamiseen, sekä hyödyntää ja lisää näitä kysymyksiä koskevaa tietoisuutta, muun muassa osallistumalla alueellisiin vaihtoihin ja korvaavien tai korjaavien toimenpiteiden käytöllä.
      Tulokset
      Laboratoriovalmiuksien kehittäminen, jotta voidaan arvioida teollisuuden valvontaan liittyviä ja sähköisiä systeemitason teknologioita ydinturvaan koskevan tietoverkkorikosalttiuden tunnistamisessa koulutustarkoituksia varten.